Vrou 4 keer geskiet terwyl sy wag voor haar hek | Netwerk24
Deur André Damons 19 Oktober 2019 21:31
Foto ter illustrasieFoto: André Damons
Die voorval het omstreeks 18:45 gebeur terwyl die 43-jarige vrou glo in haar voertuig voor haar huis in Hartleystraat gewag het vir die hek om oop te gaan.
Brig. Motantsi Makhele, provinsiale polisiewoordvoerder, sê ’n man het glo skielik verskyn en verskeie skote op haar geskiet. Hy het daarna in ’n wegkom-motor gevlug.
Die vrou is vier keer in die lyf getref en is na ’n hospitaal gebring.
Makhele wou Saterdag weens “veiligheidsredes” nie die vrou se naam of waar sy behandel word bekend maak nie.
Niemand is nog vasgetrek nie en ’n klag van poging tot moord word ondersoek.
* Die polisie vra enigeen met inligting oor die voorval, om die Kroonstad-polisiekantoor te bel 056-216-5503 of die polisie noodnommer 08600-10111.
Meer oor: Skietvoorval | Brig. Motantsi Makhele | Kroonstad